**DOM ZA STARIJE I NEMOĆNE OSOBE POŽEGA**

Dr.Filipa Potrebice 2a

34 000 Požega

**O B R A Z L O Ž E N J E**

**Financijskog plana Doma za starije i nemoćne osobe Požega**

**za razdoblje 2021.- 2023. godine**

         Sukladno članku 30. Zakona o proračunu (Narodne novine, br.87/08,136/12, 15/15) te Uputama za izradu proračuna Požeško-slavonske županije i financijskih planova proračunskih i izvanproračunskih korisnika za razdoblje 2021.-2023. godine, uz prijedlog Financijskog plana prihoda i rashoda za 2021. godinu i projekcija plana za 2022. i 2023. godinu, daje se  sljedeće obrazloženje:

1. **Sažetak djelokruga rada Doma za starije i nemoćne osobe Požega**

          Dom za starije i nemoćne osobe Požega ( u daljnjem tekstu: Dom ) je javna ustanova osnovana za obavljanje socijalnih usluga smještaja starijim osobama sukladno Zakonu o socijalnoj skrbi (Narodne novine, br.  [157/13](http://www.zakon.hr/cms.htm?id=1675), [152/14](http://www.zakon.hr/cms.htm?id=1677), [99/15](http://www.zakon.hr/cms.htm?id=12780), [52/16](http://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), 98/19, 64/20), Zakonu o ustanovama ( Narodne novine, br. 76/93, 29/97, 47/99, 35/08, 127/19), Pravilniku o minimalnim uvjetima za pružanje socijalnih usluga i Pravilniku o izmjenama Pravilnika o minimalnim uvjetima za pružanje socijalnih usluga ( Narodne novine, br. 40/14, 66/15, 56/20 u daljnjem tekstu: Pravilnik). Djelatnost Doma je pružanje socijalne usluge smještaja starijim i teško bolesnim odraslim osobama, koja obuhvaća uslugu stanovanja, prehrane, njege, brige o zdravlju, uslugu socijalnog rada, psihosocijalne rehabilitacije, fizikalne terapije, radne terapije, radnih aktivnosti, aktivnog provođenja vremena, pratnje i organiziranog prijevoza ovisno o utvrđenim potrebama i izboru korisnika, pružanje usluga smještaja za osobe oboljele od Alzheimerove demencije ili drugih demencija, te pružanje socijalnih usluga pomoći u kući sukladno Zakonu, Pravilniku te Statutu Doma za starije i nemoćne osobe Požega, od 03. studenog 2014. godinei Izmjenama i dopunama Statuta Doma za starije i nemoćne osobe Požega od 29.12.2015.godine.

       Domom upravlja Upravno vijeće a predstavlja ga i zastupa ravnatelj.

       Smještajni kapacitet Doma je 188 korisnika od čega u stambenom dijelu za smještaj korisnika ima 57 mjesta, a u odjelu brige o zdravlju 131 mjesto.

       Ovisno o stupnju funkcionalne ovisnosti korisnika u zadovoljavanju potreba, korisnici se smještavaju na stambeni odjel ili na odjel pojačane njege.

       Stambeni dio Doma sastoji se od 71 jednokrevetne sobe i 31 dvokrevetne sobe a Odjel brige o zdravlju sastoji se od 3 jednokrevetne sobe, 18 dvokrevetnih i 6 trokrevetnih  soba. U Domu je  smješteno 183 korisnika, od kojih je 71 samostalno pokretnih, a ostali su

teže pokretni ili  nepokretni. Osim ovih korisnika kojima se pruža socijalna usluga smještaja, broj korisnika kojima je pružena usluga pomoći u kući je 62.

       Unutarnje ustrojstvo Doma, nazivi ustrojstvenih jedinica, djelokrug njihovog rada i način upravljanja, te okvirni broj radnika potrebnih za obavljanje poslova u Domu, određeni su  Pravilnikom, Pravilnikom o unutarnjem ustrojstvu i sistematizaciji radnih mjesta Doma za starije i nemoćne osobe Požega te Statutom kojeg donosi Upravno vijeće temeljem Zakona o socijalnoj skrbi.

         U Domu je zaposleno 57 radnika na neodređeno radno vrijeme i 19 radnika na određeno radno vrijeme.

1. **Obrazloženje programa (aktivnosti i projekata),  zakonske i druge pravne**

**osnove, usklađeni ciljevi, strategije i programi s dokumentima dugoročnog**

**razvoja**

          Financijskim planom sredstva su planirana za provođenje sljedećih programa:

1. Pružanje socijalne usluge smještaja starijim i teško bolesnim odraslim osobama i

pružanje socijalne usluge pomoći u kući,

1. Iznajmljivanje prostora.
2. **Pružanje socijalne usluge smještaja starijim i teško bolesnim odraslim osobama  i pružanje socijalne usluge pomoći u kući**

           Dom pruža **socijalnu uslugu smještaja starijim i teško bolesnim odraslim osobama** kojima je zbog trajnih promjena u zdravstvenom stanju i nemoći prijeko potrebna stalna pomoć i njega druge osobe.

          U okviru prijedloga Financijskog plana za 2021. godinu za program **Pružanje socijalne usluge smještaja starijim i teško bolesnim odraslim osobama** planirana su financijska sredstva u iznosu od 10.841.551 kn, a  isto tako i u projekcijama za 2021. i 2022.godinu. U ovaj program uključeno je prosječno 183 korisnika, koji koriste uslugu dugotrajnog smještaja a tijekom 2021. godine cilj je pružati usluge za 188 korisnika, koliki je kapacitet Doma. U program pružanja usluge smještaja starijim i teško bolesnim osobama, uključeno je 76 radnika Doma.

 U sklopu Financijskog plana za ovaj program su planirane sljedeće aktivnosti:

1. pružanje usluga  stanovanja i prehrane,

2. briga o zdravlju,

3. njega i održavanje osobne higijene i pomoć pri obavljanju svakodnevnih aktivnosti,

4. usluge socijalnog rada, psihosocijalne rehabilitacije i savjetodavnog rada,

5. aktivno provođenje vremena i radne aktivnosti,

6. usluge fizikalne terapije,

7. usluge pranja i glačanja rublja,

8. čišćenje i održavanje zgrade i opreme,

**1.1. OPIS  PLANIRANIH AKTIVNOSTI:**

**1.1.1.Pružanje usluga stanovanja i prehrane**

       Dom je od strane Ministarstva za demografiju, obitelj, mlade i socijalnu politiku kategoriziran kao ustanova II. kategorije, te sukladno Pravilniku o minimalnim uvjetima za pružanje socijalnih usluga ( Narodne novine, br. 40/14,66/15, 56/20 ) ispunjava uvjete u pogledu prostora, opreme i potrebnog broja stručnih i drugih radnika i kao takav pruža kvalitetan smještaj starijim i nemoćnim osobama.

        Dom je izgrađen na pristupačnom terenu, ukupne površine od 6300 m2. Za stambeni dio koristi se 4994 m2 a odjel brige o zdravlju koristi 1257 m2 površine. Ostali prostor odnosi se na hodnike, blagovaonice, praonicu rublja, kuhinju, kotlovnicu, skladišni prostor, uredski  prostor i drugo.

 Dom ima potreban broj funkcionalno raspoređenih prostorija namijenjenih korisnicima, te radnih i pomoćnih prostorija namijenjenih radnicima, potreban broj sanitarnih čvorova i kupaonica, sukladno potrebama i broju korisnika, te posebne sanitarne čvorove za radnike,  prostor za dnevni boravak i dnevni odmor korisnika, prostorije za provođenje rehabilitacijskih i radnih aktivnosti, te korištenje slobodnog vremena.

      Dom je izgrađen na 3 kata povezanih liftom kako bi se omogućilo lakše kretanje teže pokretnih osoba i osoba koje koriste pomagala za kretanje.

      Ovisno o stupnju samostalnosti u zadovoljavanju potreba za kretanjem, hranjenjem, oblačenjem, osobnom higijenom korisnici se smještavaju na stambeni dio ili na odjel brige o zdravlju. Sobe na stambenom dijelu su opremljene za udoban život korisnika, a svaka soba ima kupaonicu i balkon te SOS signalizaciju.

      Kvalitetno opremljene sobe u odjelu brige o zdravlju u potpunosti su  prilagođene njezi teže pokretnih i nepokretnih korisnika. Na svakom katu nalaze se dnevni boravak te čajna kuhinja koji su na raspolaganju korisnicima.

      Također su korisnicima u Domu na raspolaganju i recepcija, restoran, čitaonica, kino sala, fitnes studio, kafić te ostale prostorije za zajedničke sadržaje.

Ovisno o zdravstvenim potrebama korisnika u kuhinji Doma obroci se pripremaju sukladno slijedećim jelovnicima: obični jelovnik, jelovnik za korisnike sa šećernom bolesti, žučnim bolestima i za korisnike kojima je potrebna kašasta prehrana.

**Aktivnosti i zadaće** su održavanje kvalitete  prehrane kroz koje se sastoje od:

- izrade tjednih jelovnika od strane članova imenovanog povjerenstva za jelovnike,

- nabavka kvalitetnih živežnih namirnica,

- primjenu zdravstvenih normativa za gerontološku prehranu,

- redovitu kontrolu kvalitete i kvantitete obroka po kaloričnosti i strukturi protektivnih tvari,

- kontrolu sanitarnih iskaznica radnika koji rade na  pripremi i serviranju hrane,

- vođenje  brige o zadovoljstvu korisnika prehranom i izborom jela,

- vođenje brige o usavršavanju novih jela u jelovnike, te o estetskom serviranju obroka,

- vođenje brige o pohađanju tečaja higijenskom minimuma svake 4 godine,

- redovito vođenje dezinsekcije i deratizacije,

- nastavak primjene HACCP sustava.

**1.1.2. Briga o zdravlju korisnika usluge smještaja**

U sklopu aktivnosti briga o zdravlju korisnika usluge smještaja istima je osigurano davanje terapije prema uputi liječnika, po potrebi pozivanje hitne medicinske službe kao i prijevoz kolima hitne medicinske pomoći na specijalističke preglede.

      Brigu o zdravlju za korisnike usluge smještaja provodi medicinska sestra/ tehničar, glavna medicinska sestra, njegovateljica i liječnik obiteljske medicine kao vanjski suradnik.

    Briga o zdravlju se provodi kroz sljedeće aktivnosti u cilju preventivne, kurativne zaštite:

 a) Preventivna zaštita:

  -posebnu prehranu obzirom na zdravstveno stanje korisnika ( dijete),

 - liječničke preglede,

 - pravilnu njegu,

 - održavanje higijene,

 - zdravstveno prosvjećivanje,

 - briga oko provođenja higijenskih normi kod svih zaposlenih, posebice u kuhinji i u jedinici

    za pojačanu njegu korisnika,

 - cijepljenje protiv virusa.

b) Kurativna  zaštita:

- pravilna i brza medicinska intervencija,

- osigurati potrebne medikamente i sanitetski materijal,

- organiziranje specijalističkih pregleda.

c) Edukacija:

- uključivanje med. sestara u Hrvatsku komoru medicinskih sestara sukladno Zakonu o sestrinstvu, te permanentna edukacija zdravstvenog osoblja radi ostvarivanja prava na licencu,

- održavanje stručnih  sastanaka s osobljem,

- sudjelovanje u radu Stručnog vijeća.

d) Evidencija i vođenje medicinske dokumentacije

**1.1.3. Njega i održavanje osobne higijene korisnika usluge smještaja**

 Njega za korisnike usluge smještaja uključuje slijedeće aktivnosti:

– korisnicima prvog stupnja usluge u sklopu aktivnosti osigurava se pomoć u održavanju osobne higijene samo u zdravstveno opravdanim slučajevima, najduže 2 tjedna u kontinuitetu,

– korisnicima drugog stupnja usluge u sklopu aktivnosti osigurava se pripomoć u odijevanju i svlačenju, održavanju osnovne higijene (za korisnike usluge smještaja i smještaja u obiteljskom domu pripomoć kod kupanja 1 tjedno uz obavezno pranje kose, uređivanje noktiju i brijanje), pripomoć kod promjene položaja, pratnja pri ostvarivanju usluga primarne zdravstvene zaštite i specijalističke zdravstvene zaštite, ako se to ne može osigurati uz pomoć članova obitelji ili na drugi način,

– korisnicima trećeg stupnja usluge u sklopu aktivnosti osigurava se svakodnevno pomoć pri održavanju osobne higijene, promjeni položaja, kupanju, oblačenju, svlačenju, hranjenju, kontroli i pomoći kod uzimanja tekućine. Korisnicima trećeg stupnja usluge osigurava se i pratnja pri ostvarivanju usluga primarne zdravstvene zaštite i specijalističke zdravstvene zaštite, ako se to ne može osigurati uz pomoć članova obitelji ili na drugi način.

**1.1.4.**   **Usluge socijalnog rada**

            Socijalni rad za korisnike smještaja uključuje aktivnosti i ciljeve kao prihvat i upoznavanje korisnika s novom sredinom, te pomoć pri uključivanju, praćenje razdoblja adaptacije, pomoć pri rješavanju konfliktnih i drugih kriznih situacija, suradnja s obitelji korisnika, savjetodavni rad i podrška korisniku i članovima obitelji, organiziranje i suradnja u organiziranju aktivnog provođenja vremena korisnika, rad sa stručnim i pomoćnim radnicima koji dolaze u kontakt s korisnicima u cilju učenja o specifičnostima rada i ophođenja sa starijim osobama, prikupljanje dokumentacije vezane za prijam, vođenje evidencije i davanje izvješća o korisnicima.

            Socijalni rad provodi  jedan socijalni radnik.

**1.1.5.  Aktivno provođenje vremena**

         Aktivno provođenje vremena za korisnike smještaja uključuje aktivnosti:

- poboljšanje funkcionalnih sposobnosti korisnika, sportske i rekreacijske aktivnosti primjerene dobi, kreativne radionice, prigodne kulturne programe, odlaske u kazalište, kino, na izlet, posjet kulturnim događajima, prigodna druženja s korisnicima drugih pružatelja usluga, prigodna druženja s pripadnicima mlađe generacije i dr.

        Ovisno o funkcionalnoj sposobnosti korisnika aktivno provođenje vremena i radne aktivnosti osiguravaju se:

      – korisnicima prvog stupnja usluge organizira se aktivno provođenje vremena u skladu s njihovim željama pri čemu se očekuje da se samostalno uključuju u ponuđene sadržaje

– korisnicima drugog stupnja usluge organizira se pripomoć pri uključivanju u različite aktivnosti (pripomoć u dolasku, odlasku i dr.)

– korisnicima trećeg stupnja osigurava se uključivanje u prilagođene sadržaje aktivnog provođenja vremena uz pomoć i nadzor stručnog osoblja ako to dozvoljavaju zdravstvene mogućnosti korisnika.

     Aktivno provođenje vremena provodi jedan stručni radnik/ radni terapeut, odnosno dvije osobe zaposlene u polovici radnog vremena.

**1.1.6. Usluge fizikalne terapije**

         Fizikalna terapija za korisnike smještaja obuhvaća: procjenu korisnikova stanja i utvrđivanje funkcionalnog statusa, planiranja, prevenciju oštećenja, funkcionalnih ograničenja, nesposobnosti i ozljeda te unapređenje i održavanje zdravlja (vježbe usmjerene na povećanje izdržljivosti, poboljšanje koordinacije pokreta, održavanje i povećanje opsega te brzine pokreta, korekcija položaja tijela, sprečavanje komplikacija dugotrajnog ležanja), provođenje fizikalne terapije po preporuci specijalista fizijatra kao što su manualna terapija, terapijske vježbe, primjena fizioloških agensa, mehaničke procedure, funkcionalni trening, te rekreacijske aktivnosti.

        Ovisno o funkcionalnoj sposobnosti korisnika fizikalna terapija pruža se:

– korisnicima prvog stupnja usluge osigurava se uključivanje u grupne vježbe jedan puta tjedno,

– korisnicima drugog stupnja usluge osiguravaju se individualne vježbe s korisnikom jednom u dva tjedna te grupne vježbe jedan puta tjedno,

– korisnicima trećeg stupnja usluge osiguravaju se individualne vježbe dva puta tjedno.

Fizikalnu terapiju  provode 2  fizioterapeuta.

**1.1.7. Usluge pranja i glačanja rublja**

         Korisnicima usluge smještaja osigurano je pranje i glačanje osobnog kao i posteljnog rublja jedanput u 7 dana, a na odjelu za pojačanu njegu, pranje i glačanje osobnog i posteljnog rublja obavlja se prema potrebi svakodnevno.

**1.1.8. Čišćenje i održavanje zgrade i opreme**

  Ova aktivnost obuhvaća:

- redovito vođenja poslova zaštite od požara,

- vršenje nabavke potrebnog materijala za održavanje Doma,

- vođenje brige o tehničkoj ispravnosti vozila,

- održavanje kotlovnice centralnog grijanja, vodovodnih i odvodnih uređaja, elektro-

  instalacija te svih strojeva u Domu,

- kontinuiranog ličenje Doma, te bojanja stolarije,

- održavanja okoliša Doma,

- kontrole ispravnosti zgrade, oprema, strojeva i gromobrana te ishođenje atesta,

- praćenja zakonskih propisa, te primjena istih

- održavanje čistoće zajedničkih prostorija i opreme u Domu,

- čišćenje spavaonice i pripadajućih sanitarnih prostorija,

Sobe na jedinici za pojačanu njegu čiste se svakodnevno, a na stambenom dijelu jedan puta tjedno ili po potrebi i češće.

**1.2. ZAKONSKA I DRUGA PRAVNA OSNOVA ZA PROVOĐENJE PROGRAMA**

**„Pružanje socijalne usluge smještaja starijim i teško bolesnim odraslim osobama“**

        Obavljanje socijalnih usluga skrbi i njege o odraslim osobama obavlja se sukladno Zakonu o socijalnoj skrbi (Narodne novine, br.  [157/13](http://www.zakon.hr/cms.htm?id=1675), [152/14](http://www.zakon.hr/cms.htm?id=1677), [99/15](http://www.zakon.hr/cms.htm?id=12780), [52/16](http://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), 98/19, 64/20), Zakonu o ustanovama ( Narodne novine, br. 76/93, 29/97, 47/99, 35/08, 127/19), Pravilniku o minimalnim uvjetima za pružanje socijalnih usluga i Pravilniku o izmjenama Pravilnika o minimalnim uvjetima za pružanje socijalnih usluga ( Narodne novine, br. 40/14, 66/15, 56/20, u daljnjem tekstu: Pravilnik), Zakonu o proračunu ( Narodne novine, br. 87/08, 136/12 i 15/15), Pravilniku o proračunskom računovodstvu i računskom planu (Narodne novine, br.124/14, 115/15, 87/16, 03/18, 126/19 i 108/20 ),  Zakonu o fiskalnoj odgovornosti (Narodne novine, br. 111/18) i Uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, Zakonu o radu (Narodne novine, br. 93/14, 127/17, 98/19), Uputama za izradu proračuna Požeško-slavonske županije i financijskih planova proračunskih i izvanproračunskih korisnika za razdoblje 2021.-2023.godine, dokument „ Standardi kvalitete socijalnih usluga sa smjernicama za njihovo uvođenje“, Akcijski plan socijalnih usluga ( Požeško-slavonski Službeni glasnik ) u okviru Županijske razvojne strategije, Plan i program rada Doma, Plan nabave roba, radova i usluga  i dr.

**1.3. USKLAĐENI CILJEVI, STRATEGIJE I PROGRAMI S DOKUMENTIMA DUGOROČNOG RAZVOJA**

         U Domu za starije i nemoćne osobe Požega donose  se  godišnji operativni planovi, a strateške planove donose Ministarstvo socijalne politike i mladih i Požeško-slavonska županija (razvojne strategije).

        Ministarstvo za demografiju, obitelj, mlade i socijalnu politiku izradilo je Pravilnik o standardima kvalitete socijalnih usluga i dokument „Standardi kvalitete socijalnih usluga sa smjernicama za njihovo uvođenje“ koji je sastavni dio Pravilnika.

        Standardi kvalitete socijalnih usluga obuhvaćaju sedamnaest univerzalnih standarda kvalitete koji se primjenjuju na sve socijalne usluge, a njihovo uvođenje predstavlja prvi korak u razvoju kvalitete socijalnih usluga.

        Budući da nisu provedena vertikalna usklađivanja ciljeva i programa Ministarstva socijalne politike i mladih odnosno Požeško-slavonske županije s ciljevima i programima ustanova, u obrazloženju financijskog plana ne navodi se ovaj dio.

**1.4. CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**1.4.1. Opći cilj: poboljšanje kvalitete života i poboljšanje psihofizičkog zdravlja korisnika.**

**1.4.2. Specifični ciljevi:**

**1.4.2.1.Sustavno poboljšati kvalitetu pružanja usluge stanovanja i prehrane starijim i teško bolesnim odraslim osobama.**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Zadovoljstvo korisnika pravilnom i uravnoteženom prehranom i vrhunskom čistoćom zajedničkih prostorija, soba i pripadajućih sanitarnih prostorija i opreme | broj | 180 | Evidencija korisnika | 188 | 188 | 188 |

**1.4.2.2. Poboljšati psihofizičko zdravlje korisnika. Rješavati nastale zdravstvene probleme korisnika i voditi brigu o prevenciji bolesti i komplikacija**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Zadovoljstvo korisnika, produženje životnog vijeka, zdraviji i sretniji korisnik | broj | 116 | Evidencija korisnika | 131 | 131 | 131 |

**1.4.2.3. Uredno provoditi  njegu i pomagati korisnicima u održavanju osobne higijene i pri obavljanju svakodnevnih aktivnosti**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Brži oporavak korisnika, smanjenje broja dekubitusa, preventivno smanjenje širenja infekcija | broj | 116 | Evidencija korisnika | 131 | 131 | 131 |

**1.4.2.4. Provoditi  individualne aktivnosti s korisnicima i radnu terapiju**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Brža adaptacija novih korisnika na život u  ustanovi, razvijanje dobrih međuljudskih i dobrosusjedskih odnosa, pomoć pri rješavanju socijalnih, zdravstvenih i obiteljskih problema, kao i pomoć pri rješavanju drugih problema te motiviranja za uključivanje u radne i kulturno-zabavne aktivnosti. Povećanje osjećaja sigurnosti, samopouzdanja i pripadnosti. Kvalitetno  provođenje slobodnog vremena te dostojanstven i sadržajima bogat boravak. | broj | 180 | Evidencija korisnika | 188 | 188 | 188 |

**1.4.2.5. Unaprijediti i održavati zdravlje te povećati pokretljivost korisnika**

|  |  |  |  |  |  |  |
| --- | --- | --- | --- | --- | --- | --- |
| **Pokazatelji rezultata** | **Jedinica** | **Polazna vrijednost** | **Izvor podataka** | **Ciljana vrijednost (2021.)** | **Ciljana vrijednost**  **(2022.)** | **Ciljana vrijednost**  **(2023.)** |
| Dugotrajnija pokretljivost korisnika, očuvanje motoričkih i fizičkih sposobnosti uslijed sudjelovanja na aktivnostima fizikalne terapije, zdraviji i zadovoljniji korisnik. | **broj** | **180** | **Evidencija korisnika** | **188** | **188** | **188** |

**1.4.2.6. Kvalitetno i redovito provoditi usluge glačanja i pranja rublja**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Čistoća i urednost na vrhunskoj razini, racionalizacija troškova kvalitetnom nabavkom materijala i sredstava za čišćenje i održavanje | broj | 180 | Evidencija korisnika | 188 | 188 | 188 |

**1.4.2.7. Sustavno voditi brigu o održavanju i čistoći zgrade i opreme**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Povećana sigurnost korisnika, preventivno održavanje produžuje vijek trajanja zgrade i opreme. Ugodan i topao boravak. racionalizacija troškova kvalitetnom nabavkom materijala i sredstava za čišćenje i održavanje. | broj | 180 | Evidencija korisnika | 188 | 188 | 188 |

Sve naše daljnje intervencije bit će usmjerene u cilju poboljšanja kvalitete usluge i stjecanju što većeg stupnja samostalnosti korisnika u aktivnostima samozbrinjavanja. I nadalje ćemo provoditi program zdravstvenih mjera i postupaka za starije osobe sa svrhom unapređenja zdravlja i očuvanja funkcionalne sposobnosti. Promocija aktivnog, zdravog i produktivnog starenja, osnovni je cilj ove Ustanove sa mnogobrojnim aktivnostima koje provodi.

Za cjelokupan rad Doma i nadalje je važno raditi na motiviranosti radnika, na međusobnoj i interpersonalnoj komunikaciji, konstantnom educiranju radnika, odlasku na edukacije i  stručne seminare radi kvalitetnijeg i svrsishodnijeg načina rada.

**1.5.Pružanje usluga pomoći u kući**

      U okviru prijedloga Financijskog plana za 2021. godinu, za program Pružanje **usluga pomoći u kući**  predviđeno je  400.000 kn, odnosno isti iznos i u projekcijama plana za 2022. i 2023.godinu.

      U program pružanje usluga pomoći u kući za 2020. godinu uključeno je 62 korisnika. Cilj je u 2021. te 2022. i 2023.godini povećati postojeću razinu broja usluga i pružati usluge za 115 korisnika.

      Usluge pomoći u kući provode 2 izvršitelja koja su neposredno su uključena u provođenje aktivnosti pružanja usluga korisnicima, a ostali radnici Doma u dijelu svog redovnog radnog vremena.

      Dom je u prethodnom mjesecu pružao socijalne usluge pomoći u kući za 62  korisnika koji primaju uslugu pomoći kroz aktivnost organiziranja prehrane uz dostavu ili bez dostave obroka, obavljanje kućanskih poslova, održavanje osobne higijene, uređenje okućnice ili pak tehničke poslove u kući korisnika.

       Za 9 korisnika financiranje usluge pomoći u kući je u cijelosti ili djelomično priznato Rješenjem nadležnog Centra za socijalnu skrb, a ostali korisnici vlastitim prihodima u cijelosti podmiruju troškove korištenja socijalne usluge pomoći u kući.

      Dom kao pružatelj usluga pomoći u kući pruža usluge starijim osobama kojima je zbog zdravstvenog stanja prijeko potrebna pomoć druge osobe, teže pokretne i nepokretne osobe te kronični bolesnici.

      Socijalne usluge pomoći u kući mogu se pružati korisnicima koji imaju prebivalište na području grada Požege i prigradskih naselja.

       U sklopu Financijskog plana za ovaj program planirane su sljedeće aktivnosti:

 1. pomoć u organiziranju prehrane,  2**.** obavljanje kućanskih poslova u kući korisnika, 3. održavanje osobne higijene u kući korisnika,  
 4.uređenje okućnice i tehnički poslovi u kući korisnika.

**1.5.1. OPIS  PLANIRANIH AKTIVNOSTI:**

1.5.1.1.**Pomoć u organiziranju prehrane**  
 Ova aktivnost obuhvaća dostavu gotovog obroka u kuću korisnika, odnošenje gotovog   obroka od strane korisnika i ručak u restoranu Doma.   
1.5.1.2. **Obavljanje kućanskih poslovau kući korisnika**  
Obuhvaća nabavu živežnih namirnica,   pomoć u pripremanju obroka, pranje  posuđa, pospremanje stana, donošenje  vode, ogrjeva i slično, organiziranje   pranja i glačanja rublja, nabava lijekova i drugih potrepština.  
1.5.1.3. **Održavanje osobne higijene u kući korisnika**  
Korisnicima se pruža pomoć u oblačenju i svlačenju, u kupanju i obavljanju drugih higijenskih potreba i   zadovoljavanje drugih svakodnevnih potreba.   
1.5.1.4.**Uređenje okućnice i tehnički poslovi u kući korisnika**

Ove aktivnosti obuhvaćaju cijepanje drva, košnju trave uže okućnice, čišćenje  snijega i obavljanje sitnih popravaka u kući koji ne zahtijevaju specifična stručna znanja.

**1.5.2. ZAKONSKA I DRUGA PRAVNA OSNOVA ZA PROVOĐENJE PROGRAMA**

**„Pružanje usluge pomoći u kući“**

Obavljanje socijalnih usluga obavlja se sukladno Zakonu o socijalnoj skrbi (Narodne novine, br.  [157/13](http://www.zakon.hr/cms.htm?id=1675), [152/14](http://www.zakon.hr/cms.htm?id=1677), [99/15](http://www.zakon.hr/cms.htm?id=12780), [52/16](http://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), 98/19, 64/20), Zakonu o ustanovama ( Narodne novine, br. 76/93, 29/97, 47/99, 35/08, 127/19), Pravilniku o minimalnim uvjetima za pružanje socijalnih usluga i Pravilniku o izmjenama Pravilnika o minimalnim uvjetima za pružanje socijalnih usluga ( Narodne novine, br. 40/14, 66/15, 56/20, u daljnjem tekstu: Pravilnik), Zakonu o proračunu ( Narodne novine, br. 87/08, 136/12 i 15/15), Pravilniku o proračunskom računovodstvu i računskom planu (Narodne novine, br.124/14, 115/15, 87/16, 03/18, 126/19 i 108/20 ),  Zakonu o fiskalnoj odgovornosti (Narodne novine, br. 111/18) i Uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, Zakonu o radu (Narodne novine, br. 93/14, 127/17, 98/19), Uputama za izradu proračuna Požeško-slavonske županije i financijskih planova proračunskih i izvanproračunskih korisnika za razdoblje 2021.-2023.godine, dokument „ Standardi kvalitete socijalnih usluga sa smjernicama za njihovo uvođenje“, Akcijski plan socijalnih usluga ( Požeško-slavonski Službeni glasnik ) u okviru Županijske razvojne strategije, Plan i program rada Doma, Plan nabave roba, radova i usluga  i dr.

**1.5.3. USKLAĐENI CILJEVI, STRATEGIJE I PROGRAMI S DOKUMENTIMA DUGOROČNOG RAZVOJA**

        U Domu za starije i nemoćne osobe Požega donose  se  godišnji operativni planovi, a strateške planove donose Ministarstvo socijalne politike i mladih i Požeško-slavonska županija (Razvojne strategije).

       Ministarstvo za demografiju, obitelj, mlade i socijalnu politiku izradilo je Pravilnik o standardima kvalitete socijalnih usluga i dokument „Standardi kvalitete socijalnih usluga sa smjernicama za njihovo uvođenje“ koji je sastavni dio Pravilnika.

       Standardi kvalitete socijalnih usluga obuhvaćaju sedamnaest univerzalnih standarda kvalitete koji se primjenjuju na sve socijalne usluge, a njihovo uvođenje predstavlja prvi korak u razvoju kvalitete socijalnih usluga.

       Budući da vertikalna usklađivanja ciljeva i programa  Ministarstva za demografiju, obitelj, mlade i socijalnu politiku odnosno Požeško-slavonske županije s ciljevima i programima ustanova još nisu provedena zato se u obrazloženju financijskog plana ne navodi ovaj dio.

**1.5.4. CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

* + 1. **Opći cilj:** Poboljšati kvalitetu života, zdravlja i socijalne uključenosti starijih i nemoćnih osoba. Smanjiti institucionalizaciju teže pokretnih i nepokretnih osoba starije životne dobi kroz pružanje usluga pomoći u kući te poboljšanje psihofizičkog zdravlja korisnika.Zadovoljiti primarne potrebe za sigurnošću,  socijalizacijom i zdravljem u vlastitom domu korisnika.

**1.5.4.2. Specifični ciljevi:**

**1.5.4.2.1.Pomoći starijim osobama a u organiziranju prehrane pripremom i/ili dostavom gotovog obroka.**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Zadovoljstvo korisnika pravilnom i uravnoteženom prehranom. Olakšanje kod pripremanja i dostave obroka. | Broj pruženih usluga (godišnje)  Broj korisnika | 22.300    62 | Evidencija korisnika | 24.000    75 | 24.000    75 | 24.000    75 |

**1.5.4.2.2. Pomoći korisnicima u obavljanju kućanskih poslovau kući korisnika**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Zadovoljstvo korisnika kvalitetnijim i lakšim životom te povećanje samopouzdanja korisnika kroz pružanje učinkovitih socijalnih usluga. | Broj pruženih usluga (godišnje)    Broj korisnika | 670    11 | Evidencija korisnika | 1.200    40 | 1.200    40 | 1.200    40 |

**1.5.4.2.3. Povećati zadovoljstvo korisnika životom te opće psihofizičko stanje starijih osoba**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Povećanje funkcionalne sposobnosti pa starija osoba može duže ostati u vlastitom domu i samostalno obavljati svakodnevne aktivnosti. | Broj korisnika | 62 | Evidencija korisnika | 115 | 115 | 115 |

**1.5.4.2.4 Uredno provoditi  njegu i pomagati korisnicima u održavanju osobne higijene**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Dugotrajnija pokretljivost korisnika, zdraviji i zadovoljniji korisnik. Smanjenje institucionalizacije i smanjenje opterećenja na listi čekanja za smještaj u Domu. Velik broj starijih ljudi nije spreman za cjelovitu institucionalnu skrb-trajni smještaj, žele ostati u svom domu što je moguće duže. | Broj pruženih usluga (godišnje)    Broj korisnika | 120    3 | Evidencija korisnika | 480    15 | 480    15 | 480    15 |

**1.5.4.2.5. Pomoći starijim i nemoćnim osobama urediti  okućnicu i obaviti tehničke poslove u kući korisnika**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Zadovoljstvo korisnika kvalitetnijim i lakšim životom te povećanje samopouzdanja korisnika kroz pružanje učinkovitih socijalnih usluga. Smanjenje institucionalizacije i smanjenje opterećenja na listi čekanja za smještaj u Domu. | Broj pruženih usluga (godišnje)    Broj korisnika | 90    9 | Evidencija korisnika | 360    17 | 360    17 | 360    17 |

**1.5.4.2.6. Poboljšati kvalitetu stanovanja starijih i nemoćnih osoba u kući korisnika**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Zadovoljstvo korisnika kvalitetnijim i lakšim životom te pomoć u kućnim poslovima i uređenju okućnice, pomoć pri održavanju osobne higijene i pripremi obroka. | Broj korisnika | 62 | Evidencija korisnika | 115 | 115 | 115 |

**1.5.4.2.7. Poboljšati zdravlje te higijenske uvjete starijih i nemoćnih osoba**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Jedinica | Polazna vrijednost | Izvor podataka | Ciljana vrijednost (2021.) | Ciljana vrijednost  (2022.) | Ciljana vrijednost  (2023.) |
| Zadovoljstvo korisnika kvalitetnijim životom. Smanjenje broja posjeta liječniku. | Broj korisnika | 62 | Evidencija korisnika | 115 | 115 | 115 |

**2. Iznajmljivanje prostora**

U okviru prijedloga Financijskog plana za 2021. godinu za program Iznajmljivanje prostora planirana su financijska sredstva u iznosu od 100.000 kn.

     Dom pored osnovne djelatnosti provodi i sljedeće aktivnosti vezane za iznajmljivanje prostora:

1. Iznajmljivanje prostora površine 107,00 m2  čiji je zakupnik Sportski klub Croatia koji se ima registriranu djelatnost pružanja usluga fizikalne terapije,
2. Iznajmljivanje prostora površine 24,5 m2 čiji je zakupnik Frizerski salon „Tara“ u kojem se pružaju frizerske usluge,
3. Iznajmljivanje prostora površine 49 m2 čiji je zakupnik Ugostiteljstvo 3D, vl. Zvonko Žiška u kojem se pružaju ugostiteljske usluge,
4. Iznajmljivanje prostora za postavljanje kafe aparata.

**2.1.OPIS  PLANIRANIH AKTIVNOSTI:**

2.1.1. Iznajmljivanje prostora površine 107,00 m2  čiji je zakupnik udruga Sportski klub Croatia koji ima registriranu djelatnost udruge, za pružanje usluga fizikalne terapije.

          Ova aktivnost se provodi na temelju sklopljenog Ugovora o zakupu poslovnog prostora br.01/2020 od 10.01.2020godine na rok od 5 godina.

2.1.2. Iznajmljivanje prostora površine 24,5 m2 čiji je zakupnik Frizerski salon „Tara“    u kojem se pružaju frizerske usluge,

          Ova aktivnost se provodi na temelju sklopljenog Ugovora o zakupu poslovnog prostora br.02/2017 od 01.06.2017.godine na rok od 5 godina, nakon čega se planira ovaj prostor i dalje iznajmljivati.

2.1.3. Iznajmljivanje prostora površine 49 m2 čiji je zakupnik Ugostiteljstvo 3D, vl. Zvonko Žiška u kojem se pružaju ugostiteljske usluge,

         Ova aktivnost se provodi na temelju sklopljenog Ugovora o zakupu poslovnog prostora br. 03/2017 od 07.06.2017.godine na rok od 5 godina, nakon čega se planira ovaj prostor i dalje iznajmljivati

2.1.4. Iznajmljivanje prostora za postavljanje kafe aparata.

    Ova aktivnost se provodi temeljem Ugovora o postavljanju i upravljanju samoposlužnim aparatima br.02/2020 od 31.01.2020.sklopljenog na rok od 5 godina s dobavljačem Krešimir Futura d.o.o.

**2.2. ZAKONSKA I DRUGA PRAVNA OSNOVA ZA PROVOĐENJE PROGRAMA**

**„Iznajmljivanje prostora“**

      Iznajmljivanje prostora obavlja se sukladno Zakonu o zakupu i kupoprodaji poslovnog prostora ( Narodne novine, br. 125/11, 64/15, 112/18), Zakonu o proračunu ( Narodne novine, br. 87/08, 136/12 i 15/15), Pravilniku o proračunskom računovodstvu i računskom planu (Narodne novine, br.124/14, 115/15, 87/16, 03/18, 126/19 i 108/20 ),  Zakonu o fiskalnoj odgovornosti (Narodne novine, br. 111/18) i Uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, Uputama za izradu proračuna Požeško-slavonske županije i financijskih planova proračunskih i izvanproračunskih korisnika za razdoblje 2021.-2023.godine, dokument „ Standardi kvalitete socijalnih usluga sa smjernicama za njihovo uvođenje“, Akcijski plan socijalnih usluga ( Požeško-slavonski Službeni glasnik ) u okviru Županijske razvojne strategije, Plan i program rada Doma, Plan nabave roba, radova i usluga  i dr.

**2.3. CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**2.3.1. Opći cilj:** Poboljšati kvalitetu života posrednim pružanjem dodatnih usluga korisnicima Doma.

**2.3.2. Specifični ciljevi:**

2.3.2.1.Omogućiti korisnicima dodatne sadržaje u samom sklopu građevine kako bi im bili u blizini dostupni.

2.3.2.2.Stvoriti dodatni izvor vlastitih prihoda.

2.3.2.3. Ostvarene  prihode od najma prostora po mogućnosti usmjeriti na povećanje kvalitete pružanja usluga.

**III. Ishodišta i pokazatelji na kojima  se zasnivaju izračuni i procjene potrebnih sredstava za provođenje programa**

           Izvori sredstava za financiranje rada Doma su:

Prihodi od financijske imovine, skupina 641 planira se u iznosu 1.000 kn. Prihodi po posebnim propisima, skupina 652, za 2021. godinu planiraju se u iznosu 7.199.000 kn, a odnose se na  prihode ostvarene od naplate cijena pruženih usluga ( prihodi od opskrbnina,, pomoći u kući, ostali prihodi za sufinanciranje usluga).

          Od ovih prihoda financirat će se rashodi poslovanja potrebni za provođenje programa    pružanja usluga stanovanja i prehrane za 188 korisnika, pružanja usluga pomoći u kući.

Tijekom 2021. godine usluge pomoći u kući se planiraju pružati za 115 korisnika, a također i u 2022. i u 2023.godini. Jedan korisnik ovisno o priznatom pravu može  biti korisnik jedne ili više usluga. Naročito se planira povećavati broj usluga obavljanja kućanskih poslova u kući korisnika,održavanja osobne higijene  u kući korisnika te uređenje okućnice i tehnički poslovi kući korisnika.

1. Vlastiti prihodi ostvareni na tržištu, podskupina 661, za 2021. godinu, kao i u naredne dvije godine planiraju se u iznosu 100.000 kn. Ovi prihodi će se ostvariti od pružanja usluga najma prostora. Od ukupno ostvarenih prihoda od tržišta 84.000 kn će se u 2021. godini pokriti dio prenesenog manjka prihoda poslovanja iz prijašnjih godina. U 2022. i 2023. godini od ostvarenog prihoda od najma prostora planira se također pokriti dio prenesenog manjka prihoda poslovanja.
2. Opći prihodi i primici, skupina 671, prihodi iz proračuna za financiranje redovne djelatnosti proračunskih korisnika sukladno Uputama za izradu proračuna Požeško-slavonske županije i financijskih planova proračunskih i izvanproračunskih korisnika za razdoblje 2021.-2023. godine planiraju se u  iznosu 4.041.551 kn za naredno trogodišnje razdoblje. Usklađeni su s minimalnim standardima za proračunske korisnike u sklopu funkcija koje se decentraliziraju.

        Prema Zakonu o proračunu (Narodne novine, br. 87/08, 136/12 i 15/15) i metodologiji za izradu prijedloga financijskog plana proračunskih korisnika proračuna jedinica lokalne i područne samouprave u sklopu decentraliziranih funkcija, prijedlog potrebnih sredstva za 2021. i projekcije za 2022. i 2023. godinu temelje se na:

Zakonu o socijalnoj skrbi (Narodne novine, br.  [157/13](http://www.zakon.hr/cms.htm?id=1675), [152/14](http://www.zakon.hr/cms.htm?id=1677), [99/15](http://www.zakon.hr/cms.htm?id=12780), [52/16](http://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), 98/19, 64/20), Zakonu o ustanovama ( Narodne novine, br. 76/93, 29/97, 47/99, 35/08, 127/19), Pravilniku o minimalnim uvjetima za pružanje socijalnih usluga i Pravilniku o izmjenama Pravilnika o minimalnim uvjetima za pružanje socijalnih usluga ( Narodne novine, br. 40/14, 66/15, 56/20, u daljnjem tekstu: Pravilnik), Zakonu o proračunu ( Narodne novine, br. 87/08, 136/12 i 15/15), Pravilniku o proračunskom računovodstvu i računskom planu (Narodne novine, br.124/14, 115/15, 87/16, 03/18, 126/19 i 108/20 ),  Zakonu o fiskalnoj odgovornosti (Narodne novine, br. 111/18) i Uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, Zakonu o radu (Narodne novine, br. 93/14, 127/17, 98/19), Uputama za izradu proračuna Požeško-slavonske županije i financijskih planova proračunskih i izvanproračunskih korisnika za razdoblje 2021.-2023.godine, dokument „ Standardi kvalitete socijalnih usluga sa smjernicama za njihovo uvođenje“, Akcijski plan socijalnih usluga ( Požeško-slavonski Službeni glasnik ) u okviru Županijske razvojne strategije, Plan i program rada Doma, Plan nabave roba, radova i usluga, Kolektivnom ugovoru za djelatnost socijalne skrbi (Narodne novine, br. 61/18), Temeljnom kolektivnom ugovoru za službenike i namještenike u javnim službama, Narodne novine 128/17, 47/18, 2/19 i 123/19), prema ugovorenoj osnovici za obračun plaće i obračunskim koeficijentima iz Uredbe o nazivima radnih mjesta i koeficijentima složenosti poslova u javnim službama i dr.

Ukupni rashodi planirani su u iznosu 11.191.551 kn u 2021.godini, 11.191.551 kn u 2022.godinite 11.211.184 u 2022. godini..

Prijedlog financijskog plana izrađen je u cilju poboljšanja kvalitete pružanja usluga iz osnovne djelatnosti  Doma, te u cilju poslovanja sukladnog zakonskim propisima.

**III. Izvještaji o postignutim ciljevima i rezultatima programa temeljenim na pokazateljima uspješnosti u prethodnoj godini**

Najznačajniji rezultati u 2020. godini  ostvareni su kroz sljedeće aktivnosti:

-povećanje cijena usluga smještaja u 2020.godini što je rezultiralo povećanjem prihoda u narednim razdobljima;

- u cilju povećanja kvalitete pružanja usluga tijekom 2020. godine nabavljana je ili je u tijeku realizacija sljedećeg:

-u završnoj fazi je provedba projekta „Energetska obnova zgrade Doma za starije i nemoćne osobe Požega na adresi Dr. Filipa Potrebice 2a, Požega“ iz Poziva 4c.1.4, „Energetska obnova i korištenje obnovljivih izvora energije u zgradama javnog sektora“ te se očekuje poboljšana kvaliteta stanovanja te uštede potrošnje energije;

- razvoj standarda kvalitete u cilju  uvođenja standarda kvalitete  i  unapređenja kvalitete usluga socijalnog rada;

-provođenje unutarnjeg nadzora nad radom radnika Doma u svim odjelima;

- redovito održavanje stručnih kolegija i stručnih sastanaka voditelja odjela i

  radnika;

- sve gore navedeno rezultiralo je povećanjem kvalitete pružanja usluga.

**IV. ZAKLJUČAK:**

     Prijedlog trogodišnjeg Financijskog plana izrađen je na temelju zadanih limita kretanja indeksa rasta rashoda uz stagnaciju sukladno Uputama za izradu proračuna Požeško-slavonske županije i financijskih planova proračunskih i izvanproračunskih korisnika Županije za razdoblje 2021-2023.godine. Prema prijedlogu za izradu Odluke o minimalnim financijskim standardima ukupni planirani prihodi i rashodi iznose  10.07.1551 kn u što su uključeni i rashodi  za hitne intervencije u iznosu 150.000 kn.

      U odnosu na minimalne standarde plan je za naredno trogodišnje razdoblje povećan kako slijedi:

1.) Financijski plan za 2021. godinu u odnosu na minimalne standarde prema uputi, povećan je za sljedeće iznose:

-100.000 kn odnosi se na  vlastite prihode i rashode ostvarene na tržištu od najma prostora, od čega se planira pokriti dio očekivanog manjka nastalog uslijed manjka prihoda redovnog poslovanja (84.000 kn);

-1.170.000 kn se odnosi na prihode za posebne namjene radi povećanja cijene socijalne usluge smještaja u 2018. i 2020. godini, od čega se planira pokriti dio očekivanog manjka nastalog uslijed manjka prihoda redovnog poslovanja (66.000 kn).

2.) Procjena  Financijskog plana za 2022. godinu u odnosu na minimalne standarde prema uputi, povećana je za sljedeće iznose:

-100.000 kn odnosi se na  vlastite prihode i rashode ostvarene na tržištu od najma prostora, od čega se planira pokriti dio očekivanog manjka nastalog uslijed manjka prihoda redovnog poslovanja (84.000 kn);

-1.170.000 kn se odnosi na prihode za posebne namjene radi povećanja cijene socijalne usluge smještaja u 2018. i 2020. godini, od čega se planira pokriti dio očekivanog manjka nastalog uslijed manjka prihoda redovnog poslovanja (66.000 kn).

3.) Procjena  Financijskog plana za 2023. godinu u odnosu na minimalne standarde prema uputi, povećana je za sljedeće:

-100.000 kn odnosi se na  vlastite prihode i rashode ostvarene na tržištu od najma prostora, od čega se planira pokriti dio očekivanog manjka nastalog uslijed manjka prihoda redovnog poslovanja (84.000 kn);

-1.170.000 kn se odnosi na prihode za posebne namjene radi povećanja cijene socijalne usluge smještaja u 2018. i 2020. godini, od čega se planira pokriti dio očekivanog manjka nastalog uslijed manjka prihoda redovnog poslovanja (46.367 kn).

Dakle,  ukupni planirani prihodi  u  2021. godini  iznose 11.341.551 kn, a isto tako i u 2022. i u 2023. godini.

Ukupni planirani rashodi  u  2021. godini  iznose 11.191.551 kn, u 2022. godini 11.191.551kn, a u projekciji za 2023. godinu 11.211.184 kn.

Preneseni manjak prihoda poslovanja iz prethodnih godina procjenjuje se u iznosu 430.367 kn te se planira sukcesivno pokriće u narednom trogodišnjem razdoblju. Ovaj preneseni manjak čini značajan dio ukupnog financijskog plana te se s obzirom na projekciju prihoda ne može realno pokriti u jednoj godini bez da se naruši postojeća kvaliteta pružanja socijalnih usluga. Uz financijski plan će se donijeti akt o sukcesivnom pokriću manjka.

                                                                                                       RAVNATELJICA

                                                                                           Ružica Alaber, dipl.soc.radnica

Požega, 20.10.2020. godine